Almanya de vera Komployê 15ê Sibete yê vera Rayberê Şarê Kurdî Abdullah Ocalanî  çalakîyê bi şîarê ' Ocalanî rê Azadîye, Kurdîstanî rê Statu' yenê viraştene. Langeehagen de seba 3 rojan  ver bi Hannoverî rayraşîyayîşêk dest pêkerd.  Berlîn de zî bi heman waştişî  rayraşîyayîşê dergî dest pêkerde.
Langenhangen de rixmê varayîşî 150 kesî tewrê rayraşîyayîşî bîyî. Rayraşîyayîş do îstasyonê trenan ê Hannoverî de biqedîyo. Verê parlamento de mîtîngêk bêro viraştene.
Paytext Berlîn de zî rayraşîyayîşê di rojan bi sloganan dewam keno.  Komîteya Organîzekerdişî semedê tewrbîyayîşê çalakîye veng da ke derûdorê Berlînî ra wa her kes tewrê çalakîya bibo.
